Ennio Morricone

Ennio Morricone, naixiu de Roma (Reino d'Italia, hue Italia) o 10 de noviembre de 1928, y muerto en ixa mesma capital o 6 de chulio de 2020, estió un compositor italiano, muit conoixiu por as suyas composicions de bandas sonoras ta cintas, encara que ye autor de cuantas atras obras. Prencipió a suya actividat en o campo d'a musica a meyaus d'os anyos 1940, en rematar a Segunda Guerra Mundial. Ha recibiu cuantos premios mientres a suya carrera musical.

En a suya actividat mas conoixita, a composición de bandas sonoras, cal destacar as composicions feitas ta cintas como Per un pugno di dollari (Sergio Leone, 1964), Per qualche dollaro in più (Sergio Leone, 1965), Il buono, il brutto, il cattivo (Sergio Leone, 1966), La battaglia di Algeri (1966, Gillo Pontecorvo), C'era una volta il West, (Sergio Leone, 1968), Le clan des Siciliens (1969, Henri Verneuil), Sacco e Vanzetti (1971, Giuliano Montaldo), Il mio nome è Nessuno (1973, Tonino Valerii), Salò o le 120 giornate di Sodoma (1975, Pier Paolo Pasolini), Novecento (1976, Bernardo Bertolucci), The Mission (1986, Roland Joffé), The Untouchables (1987, Brian De Palma), In the Line of Fire (1993, Wolfgang Petersen), Sostiene Pereira (1994, Antonio Tabucchi), u Ripley's Game (2002, Liliana Cavani).

Fue nominau a lo Premio Oscar a la Millor Banda Sonora en 1978, 1987, 1988, 1992 y 2001, amás amás de ganar un Oscar honorifico en l'anyo 2006 por a suyas contribucions a la musica de cine.

 Se veiga tamién 
 Cintas con banda sonora orichinal d'Ennio Morricone.

 Referencias 

 Vinclos externos 

 Pachina web oficial d'Ennio Morricone.
  Ennio Morricone en Internet Movie Database.

Categoría:Compositors d'Italia
Categoría:Compositors de bandas sonoras d'Italia
Categoría:Muertos en Roma
Categoría:Naixius de Roma
Categoría:Premio Princesa d'Asturias d'as Artes
Categoría:1928 (naixencias)
Categoría:2020 (muertes)